贏盡澳門球壇榮譽跳出「舒適圈」 積遜猛龍過江尋求挑戰
港超地區球隊冠忠南區季中簽入幾名新兵,其中曾經成為「3料澳門足球先生」的積遜(Jackson),加盟球隊不久已迅速融入,這位前鋒盼望為南區作出更多貢獻,衝擊錦標,證明自己有力立足更高水平的賽事。■圖、文:鄧文滔
巴西籍的積遜小時候跟很多當地小孩一樣,夢想成為一位職業足球員,可惜其足球路起步未算順利,令他先後到澳門及土耳其等地尋求發展,包括2018年曾效力當時成立僅3年的土耳其球會艾法利古卻:「當時我有個朋友喺嗰度踢緊波,而且足球喺土耳其好盛行,所以決定去外闖,順便見識歐洲嘅足球文化。」
效力土耳其球會勁難忘
Jackson回憶雖然效力艾法利古卻僅一個球季,但隊友皆十分友善,使他非常難忘,更向記者分享一件趣事:「土耳其到冬天會落雪,但我由細到大喺巴西都未見過雪,搞到好似發現新大陸之餘,仲同其他巴西隊友玩埋一份,但嗰陣真係好凍,練波着多幾件衫,都覺得好難頂!」Jackson大笑道。
其實早於2015年,Jackson已首度征戰澳門聯賽,惟當時因未能適應環境而離隊,但到2020年回歸澳門後,表現脫胎換骨,並留在「濠江」居住近4年,甚至在其中一季包辦聯賽神射手、澳門足球先生及最佳11人足球明星。Jackson成功背後,多得其妻子負責照顧起居飲食,令他能專注於賽場,他露出甜蜜的笑容續道:「前幾年有老婆煮飯畀我食就好好多,因為我練波同比賽之後,通常會返屋企休息,唔似太太鍾意周圍搵『食』,所以好多謝佢咁畀心機照顧我。」
處子戰入波兌現自我承諾
在家人的支持下,Jackson於澳門球壇發展順風順水,被問到為何跳出「舒適圈」,選擇來港加盟冠忠南區的原因,他語帶堅定地表示:「作為職業足球員,幾時都想挑戰自己,所以就算我喺澳門攞過好多獎,都想過嚟踢港超,證明喺更高水平嘅賽事都一樣應付到。」結果積遜兌現自我承諾,投效南區後的處子戰就取得一球進帳,助球隊於「賽馬會菁英盃」擊敗同組勁敵大埔。
原來Jackson之前一直未曾來港旅遊,直至去年2月尾應朋友邀請,入場觀看東方對南區的港超賽事,豈料一年後自己成為南區一員,令積遜感歎緣份的奇妙:「一年前我喺旺角場睇住南區贏東方,當時已經覺得港超水平唔錯,好想過嚟挑戰下,點知一年之後真係加盟南區,我會努力為南區做到最好。」
本文連結 : https://orientaldaily.on.cc/content/體育/odn-20240402-0402_00286_041/贏盡澳門球壇榮譽跳出「舒適圈」--積遜猛龍過江尋求挑戰